CELEX: 62009TN0224
Language: el
Date: 2009-06-05 00:00:00
Title: Υπόθεση T-224/09: Προσφυγή της 5ης Ιουνίου 2009 — CEVA κατά Επιτροπής

29.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 205/40
            
         Προσφυγή της 5ης Ιουνίου 2009 — CEVA κατά Επιτροπής
   (Υπόθεση T-224/09)
   2009/C 205/74
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Centre d’étude et de valorisation des algues SA (CEVA) (Pleubian, Γαλλία) (εκπρόσωπος: J. -M. Peyrical, δικηγόρος)
   
      Καθής: Επιτροπή των Ευρωπαϊκών Κοινοτήτων
   
      Αιτήματα της προσφεύγουσας
   
   H προσφεύγουσα ζητεί από το Πρωτοδικείο:
   
               —
            
            
               κυρίως, να διαπιστώσει την έλλειψη συμβατικών δεσμών μεταξύ της Ευρωπαϊκής Επιτροπής και της CEVA και επομένως
            
         
               —
            
            
               να ακυρώσει τον από 6 Απριλίου 2009 εκτελεστό τίτλο αριθ. 3230900440 της Ευρωπαϊκής Επιτροπής·
            
         
               —
            
            
               επικουρικώς, να διαπιστώσει ότι στερείται αιτιολογίας ο από 6 Απριλίου 2009 εκτελεστός τίτλος αριθ. 3230900440 της Ευρωπαϊκής Επιτροπής·
            
         
               —
            
            
               να διαπιστώσει ότι υπάρχει κίνδυνος αδικαιολόγητου πλουτισμού της Επιτροπής στην περίπτωση που η CEVA επιστρέψει το ποσό των 179 896 ευρώ πλέον τόκων υπερημερίας·
            
         
               —
            
            
               κατά συνέπεια, να ακυρώσει τον από 6 Απριλίου 2009 εκτελεστό τίτλο αριθ. 3230900440 της Ευρωπαϊκής Επιτροπής.
            
         
      Λόγοι ακυρώσεως και κύρια επιχειρήματα
   
   Με την παρούσα προσφυγή, η προσφεύγουσα ζητεί να ακυρωθεί ο εκτελεστός τίτλος με τον οποίο η Επιτροπή ζήτησε να επιστραφεί ολόκληρο το ποσό που προκαταβλήθηκε στην προσφεύγουσα στο πλαίσιο της συμβάσεως PROTOP αριθ. EVK3-CT-2002-30004 σχετικά με ένα σχέδιο τεχνολογικής έρευνας και αναπτύξεως.
   Η προσφεύγουσα διατυπώνει τρεις λόγους ακυρώσεως με τους οποίους προβάλλει ότι:
   
               —
            
            
               ο εκτελεστός τίτλος είναι απαράδεκτος ελλείψει συμβατικού δεσμού μεταξύ της προσφεύγουσας και της Επιτροπής·
            
         
               —
            
            
               δεν υπάρχει επαρκής αιτιολογία καθόσον η Επιτροπή στηρίχθηκε σε μια φερόμενη παράβαση των συμβατικών υποχρεώσεων από μέρους της προσφεύγουσας χωρίς όμως να εκθέσει τους νομικούς και πραγματικούς λόγους που στηρίζουν τον ισχυρισμό αυτόν·
            
         
               —
            
            
               παραβιάστηκε η απαγόρευση του αδικαιολόγητου πλουτισμού, καθόσον η επιστροφή ολόκληρου του ποσού που ζήτησε η Επιτροπή θα έχει ως συνέπεια να υπάρξει αδικαιολόγητος πλουτισμός από πλευράς της Επιτροπής, μια και η τελευταία θα διαθέτει εργασίες και μελέτες που έγιναν από την προσφεύγουσα χωρίς όμως να έχει πληρώσει για την πραγματοποίησή τους.